У 2011 годзе краіна замахнулася на большае. Гаворка ідзе аб стварэнні беларуска-кітайскага СЗАТ “БелДжы”, якое размясцілася на арэндаваных плошчах барысаўскага завода “Аўтагідраўзмацняльнік” і займалася выключна буйнавузлавой зборкай. Праект можна назваць эксперыментальным. Але першыя машыны, якія сышлі з канвеера, выклікалі цікавасць аўтааматараў. Стала ясна, што ў праекта ёсць будучыня. І ўжо ў канцы сакавіка 2015 года паміж Барысавам і Жодзіна сталі будаваць CKD-завод поўнага цыклу, здольны наладзіць працэс дробнавузлавой зборкі камплектаў Geely, які ўключае зварку, афарбоўку і поўную зборку.